**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_\_\_»\_\_\_\_\_\_\_\_\_\_\_\_\_N \_\_\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՄԱՅԻՍԻ 24-Ի N 806-Ն** **ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով Անտա­ռա­յին օրենսգրքի 7.1֊րդ հոդվածի 2-րդ մասի 19-րդ կետը և «Նորմատիվ իրավական ակտերի մասին» օրենքի 33-րդ հոդվածի 1-ին և 3-րդ մասերը Կառավարությունը որոշում է.

1. Հայաստանի Հանրապետության կառավարության 2007 թվականի մայիսի 24-ի «Պետական անտառները և անտառային հողերն օգտագործման տալու կարգը սահմանելու մասին» N 806-Ն որոշման մեջ կատարել հետևյալ փոփոխությունները և լրացումները՝
2. որոշման 2-րդ կետում «Հայաստանի Հանրապետության գյուղատնտեսության նախարարին`» բառերը փոխարինել «Շրջակա միջավայրի նախարարին`» բառերով.
3. հավելվածի 2-րդ կետը «պլանների» բառից հետո լրացնել «, իսկ դրանց բացակայության դեպքում՝ անտառային հողի հատակագծի (հողամասի հատակագիծ)» բառերը.
4. հավելվածի 3-րդ կետում հանել «(այսուհետ` լիազորված մարմին)» բառերը.
5. հավելվածի 7-րդ կետից հանել «ներկայացնելով սահմանված ձևի հայտ՝ համաձայն NN 1, 2 և 3 ձևերի։» բառերը.
6. հավելվածը 9-րդ կետից հետո լրացնել հետևյալ բովանդակությամբ նոր 9.1-րդ, 9.2-րդ և 9.3-րդ կետերով.

«9.1. Անտառների բնապահպանական, սոցիալական, տնտեսական ներուժի արդյունավետ օգտագործումը գնահատելու նպատակով պետական կառավարման լիազորված մարմնի համակարգում գործող «Հայանտառ» պետական ոչ առևտրային կազմակերպությունը (այսուհետ՝ կազմակերպություն) կամ համապատասխան «Անտառտնտեսություն» մասնաճյուղը ընդունում է անտառների կամ անտառային հողերի նկատմամբ վարձակալության կամ անհատույց օգտագործման իրավունք ձեռք բերելու վերաբերյալ դիմումներ։ Դիմումը պետք է պարունակի հետևյալ տեղեկությունները.

Տեղեկություն դիմումատուի վերաբերյալ (դիմողի անուն, ազգանուն, հեռախոսահամար).

1. անտառօգտագործման տեսակը.
2. հայցվող հողամասի տեղադիրքը և տարածքի չափը (հա) .
3. վարձակալության հայցվող ժամկետը։

9.2. Դիմումի մուտքագրվելու օրվանից 10 աշխատանքային օրվա ընթացքում «Անտառտնտեսություն» մասնաճյուղի համապատասխան մասնագետներն իրականացնում են հայցվող հողամասի ուսումնասիրություն, տարածքի ծայրակետերի կոորդինատների միջոցով ստանում հողամասի տարածական պատկերը։ Կազմված գործը, որն իր մեջ պարունակում է դիմումը, կազմված հողամասի տարածական պատկերը և «Անտառտնտեսություն» մասնաճյուղի կարծիքը ներկայացվում է կազմակերպությանը։ Կազմակերպություն դիմումի մուտքագրման պարագայում, այն ուղարկվում է համապատասխան «Անտառտնտեսություն» մասնաճյուղ և ժամկետը հաշվարկվում է «Անտառտնտեսություն» մասնաճյուղ մուտքագրման օրվանից։ Կազմակերպությունը մերժում է դիմումը սույն որոշման 9.3-րդ կետով նախատեսված դեպքերում։ Չմերժման պարագայում 5 աշխատանքային օրվա ընթացքում քարտեզագրող մասնագետի միջոցով ստանալով քննարկվող հողամասի WGS-84 (ARMREF 02) ազգային գեոդեզիական կոորդինատային համակարգով կազմված հատակագիծը՝ այն գործի հետ տրամադրում է Անտառային կոմիտեին (այսուհետ՝ կոմիտե)։ Կոմիտեն հողամասի հատակագիծը՝ վեկտորային ֆորմատով, կամ հողամասի շրջադարձային (բեկման) կետերի կոորդինատները՝ տեքստային Excel ձևաչափով, թղթային և էլեկտրոնային կրիչով ուղարկում է Կադաստրի կոմիտե։ Կադաստրի կոմիտեն մինչև 10 աշխատանքային օրվա ընթացքում կոմիտեին է տրամադրում տեղեկատվություն քննարկվող հողամասի գտնվելու վայրի (մարզ, համայնք, կադաստրային թաղամասի ծածկագիր), նպատակային և գործառնական նշանակության, տարածագնահատման (գտնվելու վայրի) գոտիականության, գոտիականության գործակցի, օրենքով սահմանված մեկ քառակուսի մետր մակերեսի բազային արժեքի վերաբերյալ։ Կադաստրի կոմիտեի պատասխան գրությունը ստանալուց 3 աշխատանքային օրվա ընթացքում կոմիտեն կայացնում է որոշում՝ մրցույթ հայտարարելու մասին։ Մրցույթն իրականացվում է սույն կարգի 5-րդ բաժնով սահմանված կարգով։

9.3. Դիմումները մերժվում են, եթե՝

1. հայցվող հողամասի համար առկա են հողային օրենսգրքով նախատեսված սահմանափակումները.
2. առկա է հողամասի պատկանելիության վերաբերյալ կադաստրային տվյալների անհամապատասխանություն.
3. անհամատեղելի է անտառներն ըստ հիմնական նշանակության դասակարգման պահանջների ապահովման հետ.
4. անտառների սանիտարական վիճակի պահպանության ապահովումը կդառնա անհնարին կամ ոչ պատշաճ.
5. հնարավոր չի լինի պահպանել հրդեհային անվտանգության կանոնները և իրականացնել հակահրդեհային միջոցառումներ.
6. կխաթարվի բուսական և կենդանական աշխարհի՝ Հայաստանի Հանրապետության Կարմիր գրքերում գրանցված հազվագյուտ և անհետացող տեսակների պահպանությունը.
7. կսահմանափակի այլ անձանց ազատ տեղաշարժն անտառում։»։
8. հավելվածի 10-րդ կետում «լիազոր մարմին» բառերը փոխարինել «կոմիտե» բառով.
9. հավելվածի 11-րդ, 13-րդ, 14-րդ, 18-րդ, 27-րդ, 28-րդ և 29-րդ կետերում «լիազորված մարմին» բառերը և դրա հոլովաձևերը փոխարինել «կոմիտե» բառով և դրա հոլովաձևերով.
10. հավելվածի 13-րդ կետի 1-7-րդ ենթակետերը շարադրել հետևյալ խմբագրությամբ նոր՝ 1-6-րդ ենթակետերով.

«1) անտառի նպատակային նշանակությունը.

2) նախնական ներդրումների չափը.

3) անտառային ծառաթփատեսակների կազմը՝ հաշվի առնելով տվյալ անտառաճման և հողակլիմայական պայմանները.

4) խնամքի աշխատանքների՝ ժամանակին և պահանջվող ծավալով կիրառումը.

5) որակյալ անտառային սերմերի և տնկանյութի օգտագործումը.

6) նախատեսվող միջոցառումների իրականացման ժամանակացույցը:»։

1. հավելվածի 15-րդ կետի «15 աշխատանքային օրվա ընթացքում», 56-րդ կետի «15 օրվա ընթացքում» և Ձև N 2-ի «մրցույթի օրվանից 15-օրյա ժամկետում» բառերը փոխարինել «անշարժ գույքի նկատմամբ տրամադրողի իրավունքը գրանցելուց հետո 7 աշխատանքային օրվա ընթացքում» բառերով։
2. հավելվածի 26-րդ կետը շարադրել հետևյալ խմբագրությամբ.

«26. Անտառները և անտառային հողերը մրցույթով վարձակալության տրամադրելու դեպքում դրանց վարձավճարի նվազագույն չափը սահմանվում է անտառային նպատակային նշանակության հողամասերի անշարժ գույքի հարկի տարեկան դրույքաչափի 2.5-ապատիկի կամ շուկայական արժեքին մոտարկված կադաստրային գնահատման կարգը սահմանող օրենքով սահմանված կարգով գնահատված հողամասերի կադաստրային արժեքի 2.5 տոկոսի չափով՝ ավելացնելով օրենքով սահմանված ԱԱՀ դրույքաչափը։».

1. հավելվածի 27-րդ կետի 4-րդ ենթակետի «դ» պարբերությունը «միջոցառումներ» բառից հետո լրացնել «(անտառապատման, աղբահանության, հակահրդեհային, ջրահեռացման, զուգարանների կազմակերպման և այլն)» բառերը.
2. հավելվածի 30-րդ կետում «պետական լիազորված մարմինը» բառերը փոխարինել «կոմիտեն» բառով.
3. հավելվածի 31-րդ կետը շարադրել հետևյալ խմբագրությամբ.

«31. Հանձնաժողովի կազմում ընդգրկվում են պետական կառավարման լիազորված մարմնի, կոմիտեի, տարածքային կառավարման և ենթակառուցվածքների նախարարության, էկոնոմիկայի նախարարության, քաղաքաշինության կոմիտեի, կադաստրի կոմիտեի, համապատասխան մարզի մարզպետարանի, «Հայանտառ» պետական ոչ առևտրային կազմակերպության մեկական ներկայացուցիչներ, ինչպես նաև իր համաձայնությամբ ներկայացուցիչ է ընդգրկվում այն համայնքից (Երևան քաղաքում` Երևանի քաղաքապետարան), որի վարչական տարածքի սահմաններում են գտնվում օգտագործման համար տրամադրվող անտառները կամ անտառային հողերը:».

1. հավելվածի 31.1-ին կետը շարադրել հետևյալ խմբագրությամբ.

«31.1. Հանձնաժողովի գործունեության վայրը Շրջակա միջավայրի նախարարության Անտառային կոմիտեն է:».

1. հավելվածի 32-րդ կետում «լիազորված մարմնի [www.minagro.am](http://www.minagro.am)» բառերը փոխարինել «կոմիտեի [www.forestcommitte.am](http://www.forestcommitte.am) » բառերով.
2. հավելվածի 33.9-րդ կետում «քարտուղարը» բառից հետո լրացնել «հանձնաժողովի անդամ չէ» բառերը.
3. հավելվածի 35-րդ կետի 1-ին ենթակետը «նշանակությունը» բառից հետո լրացնել «, կադաստրային ծածկագիրը» բառերը.
4. հավելվածի 49-րդ կետի 2-րդ ենթակետի «ա.» պարբերությունում «Հաշվի են առնվում անտառային ծառատեսակների կազմի ցանկալի փոփոխությունները` անտառաճման պայմաններին համապատասխան բարձրարժեք ծառատեսակների աճեցում:» բառերը փոխարինել «Անտառային ծառաթփատեսակներն առաջարկելիս հաշվի են առնվում տվյալ անտառաճման և հողակլիմայական պայմանները: Հստակ նշվում է հիմնվող անտառի նպատակային նշանակությունը։» բառերով։

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։

**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՄԱՅԻՍԻ 24-Ի N 806-Ն** **ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ

*1. Ընթացիկ իրավիճակը և իրավական ակտի ընդունման անհրաժեշտությունը*

«Հայաստանի Հանրապետության կառավարության 2007 թվականի մայիսի 24-ի N 806-Ն որոշման մեջ  փոփոխություններ և լրացումներ կատարելու մասին» Կառավարության որոշման նախագծի մշակումը բխում է ՀՀ անտառային օրենսգրքի, «Կառավարության կառուցվածքի և գործունեության մասին» օրենքից, ինչպես նաև պետական անտառները և անտառային հողերն օգտագործման տրամադրելու ընթացակարգում փոփոխություններ անելու որոշակի անհրաժեշտությունից։

*2. Առաջարկվող կարգավորման բնույթը*

«Հայաստանի Հանրապետության կառավարության 2007 թվականի մայիսի 24-ի N 806-Ն որոշման մեջ  փոփոխություններ և լրացումներ կատարելու մասին» Կառավարության որոշման նախագծով առաջարկվում է պետական կառավարման մարմինների անվանումները համապատասխանեցնել «Կառավարության կառուցվածքի և գործունեության մասին» օրենքին, ամրագրել, որ անտառային կոմիտեն է իրականացնում անտառների կամ անտառային հողերի նկատմամբ վարձակալության կամ անհատույց օգտագործման իրավունքի ձեռքբերման հայտերի ընդունումը և մրցույթների կազմակերպումը (համաձայն անտառային օրենսգրքի 7.1֊րդ հոդվածի 2-րդ մասի 19-րդ կետի), որոշման մեջ համապատասխան փոփոխություններ կատարել Անտառային կոմիտեի ինտերնետային կայքի և հանձնաժողովի գտնվելու վայրի վերաբերյալ, որոշման մեջ ամրագրել օգտագործման վարձավճարների հաշվարկի՝ Հայաստանի Հանրապետությունում միասնական մոտեցման դրույթներ, որոշման մեջ կատարել լրացում, որով ներդրվել են անտառների կամ անտառային հողերի օգտագործման համար դիմող անձանց դիմումների քննարկման նոր ընթացակարգային մոտեցումներ։

ՀՀ հարկային օրենսգրքի (ասյուհետ՝ Օրենսգիրք) 62-րդ հոդվածի 9-րդ մասի համաձայն. «Շենքերի, շինությունների (այդ թվում` անավարտ, կիսակառույց), բնակելի կամ այլ տարածքների, հողամասերի վարձակալության կամ անհատույց օգտագործման իրավունքով տրամադրման գործարքների դեպքում ԱԱՀ-ով հարկման բազան որոշվում է Օրենսգրքի 61-րդ հոդվածով և սույն հոդվածով սահմանված կարգով, բայց ոչ պակաս, քան դրանց համար Օրենսգրքի 228-րդ հոդվածով սահմանված կարգով որոշվող՝ անշարժ գույքի հարկով հարկման բազայի, իսկ դրա բացակայության դեպքում` անշարժ գույքի հարկով հարկման տվյալ օբյեկտի ընդհանուր մակերեսում վարձակալության կամ անհատույց օգտագործման հանձնված տարածքի մակերեսի տեսակարար կշռին համապատասխանող հարկման բազայի 2.5 տոկոսի չափով` հաշվարկված տարեկան կտրվածքով: Այդ մեծությունը, ըստ ԱԱՀ-ի ամբողջական հաշվետու ժամանակաշրջանների, բաշխվում է հավասարաչափ:»

Օրենսգրքի 228-րդ հոդվածի 1-ին մասի համաձայն. «Անշարժ գույքի հարկով հարկման բազա են համարվում անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանող օրենքով սահմանված կարգով գնահատված՝ հողամասերի (բացառությամբ սույն հոդվածի 2-րդ մասով սահմանված դեպքի) և (կամ) դրանց բարելավումների շուկայական արժեքին մոտարկված կադաստրային արժեքները:»

*3, Նախագծի մշակման գործընթացում ներգրավված ինստիտուտները, անձինք և նրանց դիրքորոշումը*

Նախագիծը մշակվել է շրջակա միջավայրի նախարարության կողմից:

*4, Ակնկալվող արդյունքը*

«Հայաստանի Հանրապետության կառավարության 2007 թվականի մայիսի 24-ի N 806-Ն որոշման մեջ  փոփոխություններ և լրացումներ կատարելու մասին» Կառավարության որոշման ընդունմամբ անտառային հողերի և անտառների օգտագործման տրամադրման գործընթացում կներդրվի նոր մոտեցումներ, ինչպես նաև որոշումը կհամապատասխանեցվի ՀՀ անտառային օրենսգրքի և «Կառավարության կառուցվածքի և գործունեության մասին» օրենքի պահանջներին։

*5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.*

«Հայաստանի Հանրապետության կառավարության 2007 թվականի մայիսի 24-ի N 806-Ն որոշման մեջ  փոփոխություններ և լրացումներ կատարելու մասին» Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեի եկամուտներում և ծախսերում փոփոխություններ չի նախատեսվում: